Petisie oor brandstofpryse aan ministers oorhandigBesware wat tydens die petisie ingesamel is (Foto verskaf deur die DA) Die Demokratiese Alliansie het Dinsdag ŉ brief in die vorm van ŉ petisie aan die ministers van finansies en minerale hulpbronne en energie oorhandig wat versoek dat brandstofpryse verlaag moet word. Meer as 130 000 Suid-Afrikaners het die DA se brief aan ministers Enoch Godongwana en Gwede Mantashe onderteken. “Gegewe die benarde toestand van ons ekonomie, miljoene mense wat werkloos is en in armoede leef, en die talle kinders wat van honger sterf, is dit geen verrassing nie dat dié brief een van die petisies in die geskiedenis van die DA is wat die vinnigste groei,” sê Kevin Mileham, die DA se skaduminister oor minerale hulpbronne en energie. Dit is die grootste petisie naas die party se petisie oor Jacob Zuma se wanbestuur. Die DA stel voor dat: John Steenhuisen oorhandig die petisie (Foto verskaf deur die DA) “Suid-Afrikaners sukkel om kop bo water te hou met brandstofpryse, kospryse en vervoerpryse wat bly styg. Tog het die ANC-regering nog nie enige lewensvatbare oplossings aangebied nie,” sê Mileham. “Die Suid-Afrikaanse publiek kan eenvoudig nie nóg ŉ brandstofverhoging hanteer nie. Die impak van die verhoging op ander noodsaaklike produkte sal hulle verder in skuld dompel. Talle gesinne sal moet besluit of hulle vir vervoer werk toe of vir kos op die tafel wil betaal. Dit hoef nie só te wees nie, en die regering se ingryping kan dit voorkom.” Mileham sê die regering moet die DA se plan oor brandstofbelasting ernstig oorweeg, veral in die lig van moontlike verdere verhogings in Julie.